แนวโน้มดัชนีเช้าลงตามตปท.หนี้ยุโรป
นักวิเคราะห์ฯประเมินดัชนีเช้าวันนี้มีโอกาสปรับลงต่อตามตลาดต่างประเทศ จากปัญหาหนี้ยุโรปยังกดดัน ให้แนวรับ 1,123 จุด แนวต้าน 1,150 จุด
1 มิ.ย. 2555

นักวิเคราะห์ฯประเมินดัชนีเช้าวันนี้มีโอกาสปรับลงต่อตามตลาดต่างประเทศ จากปัญหาหนี้ยุโรปยังกดดัน ให้แนวรับ 1,123 จุด แนวต้าน 1,150 จุด          นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้มีโอกาสปรับตัวลงตามตลาดต่างประเทศที่เช้านี้เอเชียเปิดมาปรับลงถ้วนหน้าทั้งฮ่องกงและไต้หวัน ปัจจัยลบจากต่างประเทศ โดยเฉพาะเรื่องปัญหาหนี้ยุโรปยังกดดัน ขณะที่ราคาน้ำมันดิบปรับลง ประกอบกับเหตุการณ์การเมืองบ้านเราเป็นปัจจัยที่น่ากังวลเพิ่มขึ้น คงกดดันตลาดหุ้นต่อไป แนวรับ 1,123 จุด แนวต้าน 1,150 จุด           "หุ้นเช้านี้โอกาสลงตามต่างประเทศ ทั้งการเมืองบ้านเราและปัจจัยต่างประเทศที่จะต้องติดตามต่อเนื่อง โดยเฉพาะเรื่องหนี้ในยุโรปคงจะกดดันตลาดอีกนาน"นายเทิดศักดิ์ กล่าว
ช่วงนี้หากจะลงทุนแนะแค่เทรดดิ้งช่วงสั้น ให้แนวรับ 1,123 จุด แนวต้าน 1,150 จุด